《负暄》
宋代·郭印

儒生习气深，寒陋浑未除。
茅檐负晨曦，暖入四体舒。
怡然得真趣，自谓世所无。
不知华屋下，绣茵围红炉。
风霜搅乾坤，冻死盈路隅。
无计凌空去，云间留日车。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。